דוכסות טשן

דוכסות טשן היא דוכסות שהתקיימה באזור צ'שין בשלזיה בין השנים 1290–1918, התחילה כדוכסות עצמאית, ובהמשך תחת בית הבסבורג.

צ'שין שלזיה נקרעה מפולין בשנת 1281 ובשנת 1290 הייתה לדוכסות בשליטת שושלת פיאסט. בשנת 1315 התפצלה ממנה דוכסות אושוונצים. בשנת 1327, קזימיר הראשון, דוכס טשן נשבע אמונים ליוהאן מלוקסמבורג מלך בוהמיה, והדוכסות הייתה לאוטונומיה בתוך ממלכת בוהמיה. לאחר מות הדוכסית האחרונה לשושלת פיאסט, אליזבט לוקרטה, בשנת 1653, עברה השליטה בדוכסות לבית הבסבורג.

בתחילת המאה ה-18 ניתנה הדוכסות ללאופולד, דוכס לורן. בשנת 1804 הוכללה הדוכסות באימפריה האוסטרית ועם הקמת האימפריה האוסטרו-הונגרית בשנת 1867 הייתה לחלק ממנה. עם התפרקות האימפריה האוסטרו-הונגרית תבעו צ'כוסלובקיה ופולין את הדוכסות והיא חולקה ביניהם רשמית בשנת 1920.

קישורים חיצוניים

פולין: היסטוריה
צ'כיה: היסטוריה
מדינות וטריטוריות שהתפרקו ב-1918